**Անաբելլա Դրումոնդ՝** (անգլ.՝ Anabella Drummond, 1350, Դանֆերմլին, Ֆայֆ, Շոտլանդիա - հոկտեմբեր 1401, Սկուն (Շոտլանդիա)), Շոտլանդիայի թագուհի։

Շոտլանդիայի թագավոր Ռոբերտ III-ի կինը։

Կյանք
-----

### Վաղ կյանք

Նա Սթոբհոլի սըր Ջոն Դրումոնդի՝ Լենոքսի 11-րդ թենի, Դրումոնդների կլանի առաջնորդի ու սըր Ուիլյամ դե Մոնտիֆեքսի՝ Շոտլանդիայի թագավորի ներկայացուցչի ավագ դստեր ու համաժառանգորդուհի Մերի Մոնտիֆեքսի դուստրն էր։ Սխալ է եղել մեկնաբանելը, թե նրա հայրն այն նույն Ջոն Դրումոնդն էր, որը Շոտլանդիայի թագուհի Մարգարեթ Դրումոնդի եղբայրն էր, բայց քանի որ սա չի հաստատվում որևէ պատմական փաստերով, վերջին Ջոնը հավանաբար որևէ նախնի է եղել։ 

Anabella and her husband the King, depicted on the 1562 Forman Armorial
Ամուսնացել է Ջոն Ստյուարտի (ապագա թագավոր Ռոբերտ III) հետ1367 թվականին։ Շուտով ներքաշվել է իր ամուսնու եղբոր՝ Ռոբերտի հետ իշխանության պայքարի մեջ։ Քանի որ Անաբելլան ու Ջոնն ունեցել են երկու դուստր, մի քանի տարի չեն ունեցել որդիներ, Ռոբերտը կողմնակից էր այն օրենքի, որն արգելում էր կանանց ժառանգել գահը։

### Թագուհի

Անաբելլան թագադրվել է Ռոբերտի հետ Սքոն պալատում, երբ նա գահ է բարձրացել 1390 թվականին։ Նա շարունակում էր երեխաներ ունենալ, երբ արդեն նույնիսկ քառասունն անց էր, և նրա վերջին երեխան՝ Շոտլանդիայի ապագա թագավոր Ջեյմս I-ը ծնվել է 1394 թվականին։

Թագավոր Ռոբերտը, որը հաշմանդամ էր դարձել1384 թվականին ձիու հետ կապված դեպքից հետո, իշխանության ընթացքում դառնում էր ավելի վհատ ու անհմուտ և ի վիճակի չէր ղեկավարել։ Ասում են, որ այս ընթացքում նա կնոջն ասել էր, որ իրեն պետք է թաղեն գոմաղբի կույտի մեջ ու տապանաքարի վրա գրեն․ «Այստեղ թաղված է թագավորներից ամենավատն ու տղամարդկանցից ամենաթշվառը»։

Քանի որ թագավորն ի վիճակի չէր ղեկավարել, Անաբելլային հուշել են վարել պետական գործերը որպես դե ֆակտո ղեկավար։ Շոտլանդիայի քրոնիկները ընդհանուր առմամբ գովաբանել են թագուհի Անաբելլային ու նրա վարքը որպես թագուհի։ Իր ավագ որդի Դավիդի շահերը պաշտպանելով նա 1398 թվականին Էդինբուրգում կազմակերպել է զինամրցում, որտեղ որդուն ասպետ են կնքել։ Նույն տարվա ապրիլ ամսին նա խորհուրդ է հրավիրել, որտեղ Դավիդին Ռոթսեյի դքսի ու թագավորական լեյտենանտի կոչում են տվել։ Իր մոր մահից կարճ ժամանակ անց նա պետք է բանտարկվեր իր հորեղբոր կողմից ու և մահանար խորհրդավոր հանգամանքներում։ Դավիդին նկարագրում էին որպես փչացած, երես առած ու անկայուն մեկի, և Ալբանիի դքսի համար դժվար չէր նրան զսպելը։

Ֆայֆում գտնվող Ինվերկեյթինգ գյուղաքաղաքը թագուհու սիրած բնակավայրն էր։ Նրա ներկայությունը հիշեցնում է ավազաքարե մկրտության կոնքը, զարդարված հրեշտակներով ու զինանշաններով, որը նա նվիրել է քաղաքի ծխական եկեղեցուն՝ միջնադարյան քանդակագործության պահպանված ամենաընտիր գործերից մեկը Շոտլանդիայում։

Անաբելլան մահացել է 1401 թվականին Սքոն պալատում և թաղվել իր ծննդավայր Դանֆերմլայնում։ Զրկվելով մոր պաշտպանությունից՝ նրա ավագ որդի Դավիդը դարձել է իր հորեղբոր՝ Ալբանիի դուքս Ռոբերտ Ստյուարտի զոհը՝ մահանալով կարծ ճամանակ անց։

Զավակներ
--------

Անաբելլան Ռոբերտ III-ից ունեցել է մի քանի երեխա․

* Էլիզաբեթ, ամուսնացել է Դալքեյթի 1-ին բարոն Ջեյմս Դուգլասի հետ
* Մերի, ամուսնացել է նախ Անգուսի 1-ին կոմս Ջորջ Դուգլասի հետ, երկրորդ անգամ սըր Ջեյմս Քեննեդի կրտսերի հետ, որից ունեցել է 1-ին լորդ Քեննեդի Ջիլբերթ Քեննեդուն, երրորդ անգամ՝Քինքարդինի Ուիլյամ Գրահամի հետ և չորրորդ անգամ՝ Դունթրիթի սըր Ուիլյամ Էդմոնսթորի հետ
* Էգիդիա, մահացել է երիտասարդ հասակում
* Մարգարեթ, ամուսնացել է Դուգլասի 4-րդ կոմս Արչիբալդ Դուգլասի հետ
* Ռոբերտ, մահացել է երիտասարդ հասակում
* Դավիդ, հետագայում Ռոթսեյի դուքս
* Ջեյմս, հետագայում Շոտլանդիայի թագավոր

Ծանոթագրություններ
------------------

1. 1 2  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2  A Historical Dictionary of British Women — 2 — Routledge, 2003. — P. 142. — ISBN 978-1-85743-228-2
3. ↑
4. 1 2 3 4 5  *Lundy D. R.* The Peerage
5. ↑  Malcolm, David (1808). *Genealogical Memoir of the Most Noble and Ancient House of Drummond*. Edinburgh. էջեր 31–32. Վերցված է 2017 թ․ սեպտեմբերի 4-ին.
6. ↑  Marshall, Rosalind K. (2003). *Scottish Queens, 1034-1714*. Tuckwell Press. էջ 46.
7. 1 2 3  Ashley, Mike (1999). *The mammoth book of British kings and queens*. London: Robinson Publishers. էջ 554. ISBN 1-84119-096-9.
8. ↑  Marshall, Rosalind K. (2003). p. 47.

* Marshall, Rosalind, *Scottish Queens, 1034-1714*
* Richard Oram: *The Kings and Queens of Scotland*
* Timothy Venning: *The Kings and Queens of Scotland*
* Mike Ashley: *British Kings and Queens*
* Elizabeth Ewan, Sue Innes and Sian Reynolds: *The Biographical Dictionary of Scottish Women*

Արտաքին հղումներ
----------------

* thepeerage.com

|  |  |  |
| --- | --- | --- |
| Նախորդող՝**Յուֆեմիա դե Ռոսս** | **Շոտլանդիայի թագուհի**1390–1401 | Հաջորդող՝**Ջոան Բյուֆորտ** |

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Անաբելլա Դրումոնդ» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | The Peerage · Find A Grave · WikiTree · WeRelate · Rodovid |
|  |
| Բառարաններ և հանրագիտարաններ | Օքսֆորդի կենսագրական · Dictionary of National Biography |
|  |
| Չափորոշչային վերահսկողություն | BNF: 162974616 · ISNI: 0000000450970793 · VIAF: 316737627 · WorldCat VIAF: 316737627 |

 |